Nafarroako Parlamentuko Mahaiak, 2021eko urtarrilaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, 0-3 zikloari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 18an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun diezaion:

0-3 zikloari dagokionez:

• Noiz sortuko da 0-3 zerbitzu espezifikoa Hezkuntza Departamentuan?

• Noiz aldatuko da Nafarroako Gobernuaren haur-eskolen titulartasuna, Hezkuntza Departamentuak zuzenean kudea ditzan?

• Nafarroako Gobernuak zer neurri hartuko ditu Nafarroako Gobernuak berak eta Iruñeko Udalak Iruñeko haur-eskoletan batera eskaintzen duten euskarazko plaza-kopurua gutxitu ez dadin eta eskaintza modu orekatuan handitu dadin?

Iruñean, 2021eko urtarrilaren 14an

Foru parlamentaria: Bakartxo Ruiz Jaso